CELEX: 62007FO0011
Language: sk
Date: 2007-03-27 00:00:00
Title: Uznesenie predsedu Súdu pre verejnú službu z 27. marca 2007. # António Henriques Montes Dória proti Komisii Európskych spoločenstiev. # Vec F-11/07 AJ.

UZNESENIE PREDSEDU SÚDU PRE VEREJNÚ SLUŽBU
      z 27. marca 2007
      Vec F‑11/07 AJ
      António Henriques Montes Dória
      proti
      Komisii Európskych spoločenstiev
      „Právna pomoc“
      Predmet: Žiadosť, ktorú podal A. H. Montes Dória, o poskytnutie právnej pomoci podľa článku 94 Rokovacieho poriadku Súdu prvého stupňa
         uplatniteľného mutatis mutandis na Súd pre verejnú službu, podľa článku 3 ods. 4 rozhodnutia Rady 2004/752/ES, Euratom z 2. novembra 2004, ktorým sa zriaďuje
         Súd pre verejnú službu Európskej únie (Ú. v. EÚ L 333, s. 7) až do nadobudnutia účinnosti jeho rokovacieho poriadku
      
      Rozhodnutie: Žiadosť o poskytnutie právnej pomoci sa zamieta.
      
      Abstrakt
      Konanie – Žiadosť o poskytnutie bezplatnej právnej pomoci – Podmienky poskytnutia
      (Rokovací poriadok Súdu prvého stupňa, článok 94 ods. 3 Služobný poriadok úradníkov, článok 48; rozhodnutie Rady 2004/752,
            článok 3 ods. 4)
      Žiadosť o poskytnutie bezplatnej právnej pomoci sa musí podľa článku 94 ods. 3 Rokovacieho poriadku Súdu prvého stupňa zamietnuť
         pri zjavne neprípustnej žalobe. To je prípad úradníka, ktorého odstúpenie z funkcie bolo prijaté a ktorý chce dosiahnuť zrušenie
         odmietnutia jeho znovuprijatia do služby, aj keď jeho vyhlásenie o odstúpení nebolo predtým predmetom návrhu na určenie jeho
         neplatnosti podľa konania upraveného v článkoch 90 a 91 služobného poriadku. Taká žiadosť o znovuprijatie sa totiž môže považovať
         za odvolanie jeho vyhlásenia o odstúpení, ktoré nemôže mať nijaký právny účinok voči konečnému odstúpeniu, alebo za spontánne
         uchádzanie sa o pracovné miesto, ktorého zamietnutie nepredstavuje akt spôsobujúci ujmu, pokiaľ ide o predloženie kandidatúry
         nutne neformálneho charakteru.
      
      (pozri body 3 – 10, 12)
      Odkaz:
      Súd prvého stupňa: 23. februára 2001, De Nicola/EIB, T‑7/98, T‑208/98 a T‑109/99, Zb. VS s. I‑A‑49, II‑185, body 119, 287
         až 307; 17. októbra 2006, Bonnet/Súdny dvor, T‑406/04, Zb. VS s. I‑A‑2‑213, II‑A‑2‑1097, bod 33